Den Nord-Cimbriske Tilskuer, 1841-07-09
Indenlandsk. Det tidligere i Kjøbenhavn omtalte Tog af Haandværkslaugene fandt Sted den 2den de. om Aftenen, og de tre til fire tusinde Deeltagere, hvoraf det bestod, gik ud fra Exerceerpladsen af den Port, som er Volden nærmest, gjennem Gothersgade, Kongens Nytorv, Holmens Canal, over Holmensbro, til Slotspladsen i følgende Orden, der ved Lodtrækning var bleven bestemt: 1) Den store Fane, som bares af en Mester af Skorsteensfeierlauget; 2) Skorsteensfeiere; 3) Garvere; 4) Stolemagere; 5) Gjørtlere og Sværdfegere; 6) Uhrmagere; 7) Snedkere; 8) Naalemagere; 9) Skomagere; 10) Bogbindere; 11) Tobakspindere; 12) Blikkenslagere, hvortil sluttede sig Blytækkere; 13) Forgyldere; 14) Glarmestere; 15) Strømpevævere; 16) Bundtmagere; 17) Kandestøbere; 18) Kurve magere; 19) Grov- og Kleinsmede; 20) Bagere; 21) Nagelsmede; 22) Tøimagere; 23) Hjul- og Karethmagere; 24) Seil, Flag= og Compasmagere; 25) Bødkere; 26) Reebslagere; 27) Parykmagere; 26) Sadelmagere; 29) Malere, hvortil sluttede sig Kunstnere og de musicalske Jnstrumentmagere; 30) Bogtrykkere; 31) Tømrere; 32) Murere, Gipsere og Steenhuggere; 33) Hattemagere; 34) Knapmagere; 35) Slagtere; 36; Kammagere, til hvilke sluttede sig Børstenbindere; 37) Linned vævere; 38) Skræddere; 39) Handskemagere; 40) Møllere; 11) Dreiere; 42) Possementmagere. Toget var inddeelt i 6 Hovedafdelinger, hvoraf de enkelte Laug udgjorde Underafdelingerne. Laugenes Medlemmer gik i følgende Orden: a) en Svend med Laugets Fane; b) Oldgesellerne med Skafferstokkene; c) en Svend med Laugets Velkomst; d) Svende med Laugets øvrige Jnsignier; e) samtlige Svende; f Oldermænd og Besiddere; g) samtlige Mestere. Foran hver Hovedafdeling spillede et Musikcorps. Efterat Toget var ankommet paa Slotspladsen, ordnede det sig og imidlertid samlede de forskjellige Musikcorpser sig til eet Corps midt paa Slotspladsen, og foran dette samtlige Oldermænd, som Haandværkstandens Repræsentanter. - Den af Oldermændene valgte Deputation begav sig dernæst op paa Slottet, hvor den udbad sig, paa de forsamlede Kunstneres og Haandværkeres Vegne Tilladelse til at afsynge en Sang af Snedkermester LaseniusKramp. Deputationen tolkede endvidere de høie Formælede Haandværkstandens Ønsker for Deres Fremtid og lykønskede Hs. Kgl. Høihed til hendes nye Fædreland, som man haabede ikke vilde lade Hende føle Savnet af sit forrige Hjem. - Hs. Majestæt behagede allernaadigst at bevidne Deputationen sin allerhøieste Tilfredshed, idet han beklagede, at hans Helbred ikke tillod ham at fremstille sig for de forsamlede Kunstnere og Haandværkere; han bad derfor Deputationen at bringe Standen sin Hilsen og takke den for dette Beviis for dens Hengivenhed, der af ham og hans Familie vil bevares i varig Erindring, og forsikkrede den sin Deeltagelse, som det vilde glæde ham fremdeles at have Leilighed til at vise Kunstnere og Haandværkere. Sangen blev dernæst afsungen af de Forsamlede, under Accompagnement af det hele Musikcorps, bestaaende af omtrent 170 Musici. - Under Sangen havde Hs. Majestæt Dronningen og Deres Kongelige Høiheder, Kronprindsen og Kronprindsessen, begivet sig ud paa Altanen, og et tre Gange gjentaget Hurra lød for Deres Majestæter og dernæst ligeledes for Deres Kongelige Høyheder. Toget forlod Pladsen over Høibro, Høibroplads gjennem Kjøbmagergaden, Kultorvet, Rosenborg gaden til Exerceerpladsen, hvor samme fordeelte sig i flere Corps, som fulgte Fanerne hver til de forskjellige Herberger, hvor Svendene forsamlede sig, og ved Afskeden hilsede Laugene hinanden indbyrdes med Hurraraab. - Ligesom under hele Toget den største Orden fandt Sted og Publicum viste den største Opmærksomhed og Jnteresse for denne folkelige Sag, saaledes vides ogsaa, at under sømmelig Lystighed feiredes Dagen af en stor Deel af Haandværkerne, som paa deres Herberger og andre Steder. havde samlet sig for endnu til langt ud paa Natten at høitideligholde en Dag, som vil blive i Manges varige Erindring.